Rekordgetal kosseëls in Amerika gebruik | Maroela Media
Amerikaners het in Junie vanjaar ‘n rekordgetal van 46,7 miljoen kosseëls gebruik om mee kos aan te skaf.
Kosseëls is die Amerikaanse departement van landbou se enkele grootste enkele uitgawe, en het in die fiskale jaar wat in September verlede jaar ten einde geloop het, ‘n rekordbedrag van $75,6 miljard beloop.
Die afgelope jaar het ‘n toename van 3,3 persent op die vorige jaar opgelewer terwyl werkloosheid hardnekkig bo 8 persent vasskop.
Net so hardnekkig soos die werkloosheidskoers, so hardnekkig bly die naam “food stamps” in die Amerikaanse woordeskat vassteek. Amptelik staan die program reeds van 1 Oktober 2008 af bekend as die Supplement Nutrition Assistance Program (SNAP) bekend en streng reëls oor behoeftigheid geld vir deelname daaraan. Snap lewer volgens amptelike data hulp aan ongeveer een uit elke vier Amerikaners, en die ideaal geld dat geen Amerikaner ondervoed hoef mag wees nie.